સંગીતા બિજલાણી છેલ્લે 1996માં આવેલી એક હિન્દી ફિલ્મમાં દેખાયા હતાં. હવે તેઓ ઓનિરની ફિલ્મ શબ સાથે બૉલીવુડમાં પાછા ફરી રહ્યાં છે. 1980માં મિસ ઇન્ડિયાનો ખિતાબ જીતનાર સંગીતા બિજલાણીએ અનેક સારી ફિલ્મો આપી હતી. જોકે તેઓને બૉલીવુડમાં અપેક્ષિત સફળતા નહોતી મળી. સંગીતા બિજલાણી બૉલીવુડમાં ફિલ્મો માટે ઓછા, પણ અફૅર માટે વધુ જાણીતા રહ્યા હતાં. ખાસ તો સંગીતા બિજલાણી અને સલમાન ખાન વચ્ચેનું અફૅર જોરદાર ચર્ચામાં હતું. જોકે સંગીતાએ પછી ક્રિકેટર મહોમ્મદ અઝહરુદ્દીન સાથે લગ્ન કરી લીધા હતાં.